CELEX: 62013CN0012
Language: el
Date: 2013-01-10 00:00:00
Title: Υπόθεση C-12/13 P: Αναίρεση που άσκησε στις 10 Ιανουαρίου 2013 οι Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin κατά της αποφάσεως που εξέδωσε το Γενικό Δικαστήριο (πέμπτο τμήμα) στις 7 Νοεμβρίου 2012 στην υπόθεση T-574/08, Syndicat des thoniers méditerranéens κ.λπ. κατά Επιτροπής

9.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 71/12
            
         Αναίρεση που άσκησε στις 10 Ιανουαρίου 2013 οι Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin κατά της αποφάσεως που εξέδωσε το Γενικό Δικαστήριο (πέμπτο τμήμα) στις 7 Νοεμβρίου 2012 στην υπόθεση T-574/08, Syndicat des thoniers méditerranéens κ.λπ. κατά Επιτροπής
   (Υπόθεση C-12/13 P)
   2013/C 71/18
   Γλώσσα διαδικασίας: η γαλλική
   
      Διάδικοι
   
   
      Αναιρεσείοντες: Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin (εκπρόσωποι: A. Arnaud και P.-O. Koubi-Flotte, δικηγόροι)
   
      Αντίδικοι κατ’ αναίρεση: Ευρωπαϊκή Επιτροπή, Syndicat des thoniers méditerranéens, Marc Carreno, Jean Louis Donnarel, Jean-François Flores, Gérald Jean Lubrano, Hervé Marin, Nicolas Marin, Sébastien Marin, Serge Antoine José Perez
   
      Αιτήματα των αναιρεσειόντων
   
   Οι αναιρεσείοντες ζητούν από το Δικαστήριο:
   
               —
            
            
               να αναιρέσει την απόφαση της 7ης Νοεμβρίου 2012 στην υπόθεση T-574/08.
            
         
               —
            
            
               να υποχρεώσει την Ένωση να τους καταβάλει τα ακόλουθα ποσά:
               
                           —
                        
                        
                           για τον Gérard Buono (αναιρεσείων υπό 1) και για τον Jean Luc Buono (αναιρεσείων υπό 2) οι οποίοι ενεργούν από κοινού όσον αφορά τα αλιευτικά GERARD LUC III και IV, το ποσό του 1 523 588,94 ευρώ·
                        
                     
                           —
                        
                        
                           για τον M. Roger Del Ponte (αναιρεσείων υπό 3) όσον αφορά το αλιευτικό ROGER CHRISTIAN IV, το ποσό του 1 068 600 ευρώ·
                        
                     
                           —
                        
                        
                           για τον Serge Antoine Di Rocco (αναιρεσείων υπό 4) όσον αφορά το αλιευτικό ANNE ANTOINE II, το ποσό του 1 094 800 ευρώ·
                        
                     
                           —
                        
                        
                           για τον Jean Gérald Lubrano (αναιρεσείων υπό 5) όσον αφορά το αλιευτικό VILLE D'ARZEW II, το ποσό των 855 628,20 ευρώ·
                        
                     
                           —
                        
                        
                           για τον Jean Lubrano (αναιρεσείων υπό 6) και για τον Jean Lucien Lubrano (αναιρεσείων υπό 7) οι οποίοι ενεργούν από κοινού όσον αφορά τα αλιευτικά GERALD JEAN III και IV, το ποσό του 1 523 588,94 ευρώ·
                        
                     
                           —
                        
                        
                           για τον Fabrice Marin (αναιρεσείων υπό 8) και για τον Robert Marin (αναιρεσείων υπό 9) οι οποίοι ενεργούν από κοινού όσον αφορά το αλιευτικό ERIC MARIN, το ποσό των 865 784,59 ευρώ·
                        
                     
         
               —
            
            
               επικουρικώς, να αναπέμψει την υπόθεση ενώπιον του Γενικού Δικαστηρίου προκειμένου αποφανθεί εκ νέου στηριζόμενο σε όσα διαπιστώσει το Δικαστήριο.
            
         
      Λόγοι αναιρέσεως και κύρια επιχειρήματα
   
   Οι αναιρεσείοντες προβάλλουν τρεις λόγους προς στήριξη της αιτήσεως αναιρέσεως που άσκησαν.
   Πρώτον, οι αναιρεσείοντες υποστηρίζουν ότι κακώς το Γενικό Δικαστήριο, στο πλαίσιο της εξετάσεως του ισχυρισμού περί εξωσυμβατικής ευθύνης λόγω παράνομης πράξεως, προέβη σε εσφαλμένο χαρακτηρισμό της ζημίας την οποία υπέστησαν.
   Δεύτερον, οι αναιρεσείοντες υποστηρίζουν ότι το Γενικό Δικαστήριο, καθόσον δεν προέβη σε ορθή εκτίμηση της ζημίας που υπέστη ατομικά καθένας από τους νυν αναιρεσείοντες, προσέβαλε τα θεμελιώδη δικαιώματα που κατοχυρώνονται με το δίκαιο της Ένωσης.
   Τρίτον, και επικουρικώς, οι αναιρεσείοντες υποστηρίζουν ότι κακώς το Γενικό Δικαστήριο δεν δέχθηκε, κατ’ εφαρμογή των γενικών αρχών που είναι κοινές στα δίκαια των κρατών μελών, την ύπαρξη εξωσυμβατικής ευθύνης για νόμιμη πράξη.